તહેવારિયા ઢૂંકડા છે. પહેલા નોરતે મને તમાચો મારનારની આબરૂ નવરાત્રિમાં જ ઉતરડી હોય તો... સાઉન્ડ્સ ગ્રેટ. હવે પ્રશ્ન છે તેને બેઆબરૂ કરવી કેમ? મંદિરમાં માતાનાં કીમતી આભૂષણો છે, જેની ચોરીના નકલી આરોપમાં તેને ફસાવી શકાય... અંહ, આવા કેસમાં પોલીસતપાસ થાય, એનો રેલો મારા સુધી પહોંચે એ સ્વાભાવિકપણે ન પોસાય. બાઈ ચમત્કારી હોવાનો દાવો કરતી હોત તો તેને ઢોંગી ઠેરવી શકાત... એ વખતે ઊંઘતી અવનિએ પતિને થામવા હાથ ફેલાવ્યો અને આનંદના ચિત્તમાં અજવાળું પથરાયેલું : કામ!